ประกาศจังหวัดเชียงรายประกาศจังหวัดเชียงรายเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙ จังหวัดเชียงรายโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกันดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้การจุดและปล่อยพลุหรือวัตถุอื่นใดที่คล้ายคลึงกันต้องได้รับอนุญาตเว้นแต่การจุดพลุในงานที่จังหวัดและอำเภอเป็นผู้จัดให้มีขึ้น ทั้งนี้ไม่รวมถึงส่วนราชการหรือหน่วยงานของรัฐอื่น หรือองค์กรปกครองส่วนท้องถิ่นจัดให้มีขึ้นเอง๓.กำหนดระยะเวลาในการจุดและปล่อย๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา ๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์๓.๒ ให้กระทำได้ในวันลอยกระทงซึ่งตรงกับวันขึ้น ๑๔ค่ำ เดือน ๑๒ (เดือนยี่เหนือ), วันขึ้น ๑๕ ค่ำ เดือน ๑๒ (เดือนยี่เหนือ)และวันแรม ๑ ค่ำ เดือน ๑๒ (เดือนยี่เหนือ) ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๓ ให้กระทำได้ในเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปีโดยให้จุดและปล่อยในช่วงเวลา ๑๙.๐๐ นาฬิกาถึงเวลา ๐๑.๐๐ นาฬิกา ของวันที่ ๑ มกราคมของทุกปี๓.๔ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน๓.๕ ส่วนงานอื่น ๆ ที่จำเป็นและอยู่ในเขตพื้นที่หมู่บ้านตามบัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศที่แนบท้ายประกาศนี้ให้ผู้รับอนุญาตจัดให้มีผู้ประสานงานการจุดและปล่อยพลุหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คน เพื่อทำหน้าที่ในการแจ้งหอบังคับการบินเชียงรายก่อนการจุดและปล่อยพลุหรือวัตถุอื่นใดที่คล้ายคลึงกันในวันที่ได้รับอนุญาตและให้เฝ้าติดตามการติดต่อจากหอบังคับการบินเชียงรายตลอดเวลาที่จุดพลุหรือวัตถุอื่นใดที่คล้ายคลึงกันพร้อมทั้งแจ้งให้หอบังคับการบินเชียงรายทราบเมื่อเสร็จสิ้นการจุดพลุหรือวัตถุอื่นใดที่คล้ายคลึงกัน๓.๖ ห้ามจุดและปล่อยพลุหรือวัตถุอื่นใดที่คล้ายคลึงกัน กรณีหากมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัด หรือในพื้นที่จังหวัดใกล้เคียง โดยทางเครื่องบินพระที่นั่งโดยให้งดการจุดและปล่อยโดยเด็ดขาดและให้เลื่อนการจุดหรือปล่อยออกไปตามที่นายอำเภอเห็นสมควร๔.ชนิด ขนาด และจำนวน๔.๑ขนาดเส้นผ่าศูนย์กลางวงในของท่อที่ใช้จุดหรือปล่อยพลุต้องมีขนาดไม่เกิน ๔ นิ้ว๔.๒จำนวนในการจุดและปล่อยพลุหรือวัตถุอื่นใดที่คล้ายคลึงกันขึ้นสู่อากาศในแต่ละสถานที่ให้จุดได้ไม่เกิน ๑๕๐ นัด ต่อ ๑ วัน ต่อ ๑ งานรายละเอียดของหมู่บ้านตามบัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศที่แนบท้ายประกาศนี้๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ๕.๑สถานที่จุดและปล่อยพลุ หรือวัตถุอื่นใดที่คล้ายคลึงกัน ให้กระทำได้ในสถานที่ราชการหน่วยงานของรัฐ เอกชน หรือสถานที่อื่นตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุ หรือวัตถุอื่นใดที่คล้ายคลึงกันต้องไม่อยู่บริเวณใกล้เคียงกับสถานีบริการน้ำมันในระยะ ๕๐๐ เมตร โรงพยาบาลในระยะ๕๐๐ เมตร๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยพลุหรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใดหรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑พลุ หรือวัตถุอื่นใดที่คล้ายคลึงกันที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๗.๒ให้ผู้จัดงานหรือได้รับอนุญาตให้จัดให้มีสถานที่จุดและปล่อยหรือได้รับอนุญาตให้จุดและปล่อยจัดหาอุปกรณ์ดับเพลิงเพื่อเตรียมการรักษาความปลอดภัยก่อนหรือขณะมีการจุดและปล่อยพลุ๘.ผู้ใดกระทำการจุดและปล่อยพลุหรือวัตถุอื่นใดที่คล้ายคลึงกันโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน และทรัพย์สินของผู้อื่น๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐กันยายน พ.ศ. ๒๕๕๙บุญส่ง เตชะมณีสถิตย์ผู้ว่าราชการจังหวัดเชียงราย[เอกสารแนบท้าย]๑. บัญชีรายชื่อหมู่บ้านของตำบลของอำเภอที่อยู่ในเขตปลอดภัยการเดินอากาศแนบท้ายประกาศจังหวัดเชียงราย เรื่องมาตรการป้องกันและรักษาความปลอดภัยและการดูแลความสงบเรียบร้อยของประชาชน การจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ(ดูข้อมูลจากภาพกฎหมาย)ปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๓๖/๒๘ ตุลาคม ๒๕๕๙